එහිදී කායික වාචසික මානසික දුසිරිත හේතුවෙන් තම තමන්ගේ ආත්මභාවය දණ්ඩනයට ලක් කරන්නා වූ ලෝක සත්ත්වයින් දිය සිඳී ගිය මඩ සහිත දිය කඩිත්තක ඒ මේ අත දඟලන මත්ස්‍යයන් සේ සිද්ධාර්ථ මහා බෝධිසත්ත්වයින් වහන්සේ දුටු බවත් නිරන්තරයෙන් අනිත්‍යාදී ලක්‍ෂණයන්ගෙන් යුක්ත බැවින් මේ ලෝකය හාත්පසින් නිසරු වන බවත් ආරක්‍ෂාව පිණිස කිසිම ස්ථානයක් නොමැති බැවින් තමන්හට සසර පිළිබඳව මහත් විරාගයක් ඇති වූ බවත් වැඩිදුරටත් විස්තර කර තිබේ.